# data[].attributes.body
Undersøg, hvilke lokale regler og instrukser der findes på dit praktiksted.

Diskuter følgende spørgsmål med din vejleder:

Hvordan beskrives social- og sundhedsassistentens kompetenceområde?

Hvilke retningslinjer gælder for social- og sundhedsassistentelever på dit praktiksted?

Hvilke retningslinjer gælder for det øvrige sundhedspersonale?

Hvilke særlige forholdsregler findes der i forbindelse med håndkøbsmedicin og alternativ medicin samt PN-medicin?

Hvordan, hvor og hvornår skal sundhedspersonalet dokumentere medicinadministration?

Hvordan samarbejder du med sygeplejerskegruppen om varetagelsen af medicinadministration på dit praktiksted?

# data[].attributes.body
9.1.7 Medicinhåndtering – medicindispensering

Træn din evne til at reflektere og argumentere fagligt ved at tale med din vejleder om medicindispensering.

Tag udgangspunkt i en konkret borger og et konkret præparat, som borgeren har fået ordineret, og reflekter mundtligt i forhold til:

hvordan præparatets indikationer svarer til de diagnoser, borgeren har

om der er sket ændringer i borgerens medicin – og hvilke sikkerhedstjek det medfører under dispenseringen

hvordan den ordinerede dosis svarer til doseringsforslag på www.pro.medicin.dk set ud fra borgerens alder og nyre- og leverfunktion

de hygiejniske regler i forbindelse med dispenseringen

hvorfor det enkelte præparat netop skal gives på det tidspunkt, samt hvad der skal tages til, fx vand eller mad.

# data[].attributes.headline
Tjekliste for udlevering af dispenseret medicin

# data[].attributes.subject
Tjekliste for udlevering af dispenseret medicin

# data[].attributes.body
Jeg har læst i håndbogen / mymedcards om retningslinjerne for håndtering af medicin og bilagsnotatet til håndtering af medicin.

# data[].attributes.body
Ansvar og kompetence

Social – og sundhedsassistenten forventes at udvise et skærpet ansvar i forhold til borgerens samlede situation, herunder medicinering.

Dispensering skal altid foregå uforstyrret og på dispenseringsunderlaget.

SSA skal have et indgående kendskab til de aktuelle lægemidler (eller søge den viden ift. virkning, bivirkning og eventuelle interaktioner).

SSA skal forholde sig til den samlede ordination hos den enkelte borger og er forpligtet til at forholde sig fagligt til den ordinerede medicin og handle på uklarheder eller mistanke om fejl (og kontakte borgerens praktiserende læge).

Det er SSAens ansvar at vurdere, om der er ændringer i borgerens stabile situation. ved den mindste i tvivl skal sygeplejersken kontaktes for vejledning.

Uddelegering:

(Fra Bilagsnotat)

"Det er sygeplejersken/myndighed, der vurderer om en situation er grundlæggende eller kompleks."

"Er der tale om en kompleks situation, kan social- og sundhedsassistenten få uddelegeret hele eller dele af medicinhåndteringen hos en navngiven borger.

I de situationer er det sygeplejersken, der har ansvaret for opgaven, og dermed opfølgning på opgaven."

"Social-og sundhedsassistenten kan videregive en grundlæggende opgave til en anden social-og sundhedsassistent eller social-og sundhedsassistentelev.

Social- og sundhedsassistenten kan uddelegere udvalgte grundlæggende opgaver til andre faggrupper. " Se mere i bilagsnotat til Håndtering af medicin

Social- og sundhedsassistentelev :

Må udlevere forhåndsdispenseret medicin når indsatsen er uddelegeret fra en sygeplejerske eller en social- og sundhedsassistent.

Kan deltage i medicinhåndtering hos borgere i stabile forløb.

Har ikke alene et selvstændigt ansvar i forhold til medicinhåndteringen, dvs. skal involvere sig og samarbejde med sin praktikvejleder omkring medicinhåndteringen.

Opgaver med medicinhåndtering vil være afhængig af parathed i forhold til viden, færdigheder og kompetencer.

"Praktikvejlederen/social- og sundhedsassistenten skal sikre sig, at eleven udfører opgaven ud fra Odense Kommunes overordnede retningslinjer for medicinhåndtering. Praktikvejlederen er ansvarlig for at sikre sig, at eleven har den fornødne teoretiske og praktiske kompetence til at udføre medicinhåndtering korrekt."

Eleven kan ikke videregive opgaven medicingivning eller dele heraf.

Eleven har ret og pligt til at frasige sig opgaven, hvis han/hun ikke skønner sig kompetent til at udføre denne.

Social- og sundhedsassistenteleven kan ikke modtage ordinationer.

Læringsindhold kan ses Lokal Uddannelses Plan LUP:

https://www.sosufyn.dk/lupssa/

# data[].attributes.body
Retningslinjer for håndtering af medicin

Af hensyn til patientsikkerheden skal FMK opdateres i starten af hver vagt, minimum hver 8. time.

Hos borgere hvor sygeplejersker er medicinansvarlige (kompleks sygepleje, der kan være uddelegeret) skal det være en sygeplejerske, der foretager FMK-opdateringer. Ved uddelegering af medicindispensering til en social- og sundhedsassistent (SSA) kan det aftales, at SSA henter FMK-opdateringer og kontakter sygeplejersken ved ændringer i borgers medicin.

Hos borgere hvor social- og sundhedsassistenter er medicinansvarlige (grundlæggende sygepleje) skal en sygeplejerske kontaktes ved alle nye ordinationer med henblik på vurdering af, om borger kan forblive grundlæggende.

• Medicindispensering

• Bestilling/genbestilling af medicin

• Kontakt til læge/speciallæge/sygehus (vedr. medicin)

# data[].attributes.headline
Særlige forholdsregler PN og Håndkøbsmedicin, ....

# data[].attributes.subject
Særlige forholdsregler PN og Håndkøbsmedicin, ....

# data[].attributes.body
Hver æske må kun indeholde én enkeltdosis af det aktuelle præparat.

Doseret PN-medicin har begrænset holdbarhed og kasseres efter 4 uger.

PN-medicin kan udelukkende udleveres efter vurdering og instruks af den medicinansvarlige

Ved begrundet mistanke om, at håndkøbsmedicin, kosttilskud eller naturlægemidler kan medføre alvorlige interaktioner med den øvrige medicin, der er lægeordineret, skal medarbejderen efter inddragelse af borgeren orientere medicinansvarlige sygeplejerske eller social- og sundhedsassistent herom. Medarbejderen kan også opfordre borgeren til at oplyse lægen om indtagelsen. Den medicinansvarlige er herefter forpligtet til at vurdere og handle på oplysningerne og efter aftale med borger evt. orientere egen læge herom.

# data[].attributes.body
Odense kommune har tilføjet Antipsykotika og Lithium til listen over risikosituationslægemidler

https://web.mymedcards.dk/myguides/cards/zZfrg2L62AGsxcx5u2N5-risikosituationslaegemidler-dispensering-administration-og-opfoelgning-paa-behandling

# data[].attributes.body
Udlevering af PN-medicin

Æsker med forhåndsdoseret PN-medicin skal være mærket med:

Præparatnavn

Styrke

Dosis pr. gang

Dato for dosering

Borgerens CPR-nummer og navn

Holdbarhedsdato for præparatet

Hver æske må kun indeholde én enkeltdosis af det aktuelle præparat. Doseret PN-medicin har begrænset holdbarhed og kasseres efter 4 uger.

PN-medicin kan udelukkende udleveres efter vurdering og instruks af den medicinansvarlige sygeplejerske eller social- og sundhedsassistent.

Udlevering af PN-medicin skal dokumenteres i medicinmodulet. Det skal også dokumenteres om PN-medicinen er udleveret til borgeren eller om den er givet, og dermed set indtaget.

Hvis medarbejderen medbringer og opbevarer PN-medicin for borgeren eller giver det med til borgeren, skal det dokumenteres, at medicinen er fjernet og medbragt, og hvis medicinen ikke tages i anvendelse, skal det dokumenteres, at den er lagt tilbage igen.

Hvis medicinen ikke kan lægges tilbage igen – f.eks. på grund af manglende holdbarhed – skal dette også dokumenteres.

Uddelegering

Den medicinansvarlige sygeplejerske kan uddelegere udlevering af PN-medicin til navngivne faglærte og ufaglærte medarbejdere hos en navngiven borger indenfor en fastlagt og dokumenteret ramme.

Social- og sundhedsassistenten (SSA) kan selv dispensere ordineret og uddelegeret PN-medicin.

Den medicinansvarlige SSA kan dispensere og udlevere PN-medicin efter gældende ordination til borgere hvis samlede situation er grundlæggende.

SSA kan uddelegere udlevering af PN medicin til navngivne faglærte og ufaglærte medarbejdere hos en navngiven borger i grundlæggende forløb indenfor en fastlagt og dokumenteret ramme.

Ved uddelegering, skal SSA forhåndsdosere PN-medicinen, som efterfølgende kan udleveres af de medarbejdere, opgaven er uddelegeret til.

Injektion af PN-morfin og PN-morfinlignende præparater er kompleks sygepleje, der ikke kan uddelegeres.

# data[].attributes.headline
Håndkøbsmedicin, kosttilskud og naturlægemidler 

# data[].attributes.subject
Håndkøbsmedicin, kosttilskud og naturlægemidler 

# data[].attributes.body
Medarbejdere ansat i Odense Kommune administrerer kun opgaver med håndkøbsmedicin (håndkøbslægemidler), kosttilskud og naturlægemidler hos borgeren, hvis det er ordineret af en læge, og fremgår af FMK.

Dette er ikke gældende for administration af Loppefrøskaller, som kan foretages uden ordination.

Bestilling af håndkøbslægemidler, kosttilskud og naturlægemidler kan foretages uden at lægen har tilknyttet en recept til den aktuelle ordination på FMK.

Ved skift til et tilsvarende middel noteres det aktuelle handelsnavn i bemærkningsfeltet under den enkelte ordination. Lægen skal ikke kontaktes med henblik på at ændre i ordinationen.

Hvis vi har viden om, at borgeren selv administrerer og indtager håndkøbslægemidler eller kosttilskud m.v., og der er begrundet mistanke om, at det kan medføre alvorlige interaktioner med den øvrige medicin, der er lægeordineret, skal medarbejderen efter inddragelse af borgeren orientere medicinansvarlige sygeplejerske eller social- og sundhedsassistent herom. Medarbejderen kan også opfordre borgeren til at oplyse lægen om indtagelsen. Den medicinansvarlige er herefter forpligtet til at vurdere og handle på oplysningerne og efter aftale med borger evt. orientere egen læge herom.

# data[].attributes.body
Jeg har samlet hvad der virkede mest relevant ved borger, der får marlodon til aften/natten mod smerter i bevæge apparatet, er ældre, har KOL, har ofte hovedpine og humørforstyrrelser samt bliver forvirret (har Alzheimers), får bl.a. donepezil og venlafaxin og er for nyligt sat ned i dosis over 2 omgange.

Egen læge er opmærksom på at regulere dosis efter alder, nyre- og leverfunktion.

Anvendelse

Anvendes ved stærke smerter.

Substitutionsbehandling af opioidafhængighed inden for rammerne af medicinsk, social og psykologisk behandling.

Dispenseringsform: Tabletter. 1 tablet indeholder 5 mg (delekærv) eller 20 mg (delekærv) methadonhydrochlorid.

Doseringsforslag ved stærke smerter

Voksne, ikke tidligere opioidbehandlede. Initialt 2,5 mg 2-3 gange dgl.

For patienter, der forud er i opioidbehandling, se omregningstabellen (Tabel 1) i Rene agonister.

Ældre. Dosis skal nedsættes.

Bemærk:

Tabletterne tages med et glas vand.

Tabletterne kan knuses.

Knust tablet kan kommes på kold, blød mad.

Tablet eller knust tablet kan opslæmmes i vand.

Kan tages med eller uden mad.

Særlig forsigtighed under opstart af behandlingen ved samtidig brug af andre sederende lægemidler eller rusmidler.

I forbindelse med nedtrapning bør patienten informeres om den hurtige ændring i opioidtolerans og den følgende risiko for opioidforgiftning.

Bør ikke gives oftere end hver 4.-8. time pga. risiko for akkumulering.

Seponering

Smertebehandling. Ved seponering efter længerevarende behandling mod smerter aftrappes med 10-25 % af døgndosis med 1-2 ugers mellemrum, således, at de største reduktioner sker først, og at man går langsommere frem sidst i udtrapningen.

Kontraindikationer

Kontraindiceret ved svær respirationsinsufficiens, da methadon virker respirationsdeprimerende og kan forværre tilstanden. Forsigtighed ved let og moderatrespirationsinsufficiens.

Ældre

Anvendes med forsigtighed til ældre pga. øget risiko for overdosering samt øget risiko for hypotension og synkope.

Obs ved nedsat nyrefunktion og nedsat leverfunktion samt respirationsinsufficiens

Bivirkninger

Blandt andet hovedpine, Agitation, Apati, Eufori, Humørforstyrrelser, Konfusion

Interaktioner

Risiko for forlænget QT-interval: donepezil (mod Alzheimers)

Der beskrives et tilfælde af serotonergt syndrom ved samtidig behandling med methadon og venlafaxin.

Alkohol bør undgås ved behandling med Marlodon.

Patienten kan opleve, at den sløvende virkning af Marlodon bliver forstærket samt en påvirkning af vejrtrækning og bevidsthed.

Virkningsvarighed for en enkelt dosis er 4-8 timer, ved gentagen indgift kan doseringsintervallerne øges pga. en kumulativ virkning. Gennemsnitlig virkningsvarighed ved gentagen indgift 8-12 timer.

Farmakokinetik

Biotilgængelighed ca. 85 %.

Maksimal plasmakoncentration efter 2-4 timer.

Plasmahalveringstid ca. 22 timer med stor individuel variation (15-60 timer).

Metaboliseres i leveren til inaktive metabolitter.

Ca. 20 % udskilles uomdannet gennem nyrerne.

Håndtering af kapsler og tabletter

Mad og drikke

Tages med et glas vand.

Kan tages med eller uden mad.

Knust tablet kan kommes på kold, blød mad.

# data[].attributes.body
Der dokumenteres i Nexus

om medicinen er givet eller udleveret.

Hvis medicinen ikke er indtaget eller udleveret skal det dokumenteres.

Der dokumenteres umiddelbart efter at medicinen er givet / udleveret (som min. umiddelbart i medicinskema).

PN-medicin:

Hvis medarbejderen medbringer og opbevarer PN-medicin for borgeren eller giver det med til borgeren, skal det dokumenteres, at medicinen er fjernet og medbragt, og hvis medicinen ikke tages i anvendelse, skal det dokumenteres, at den er lagt tilbage igen.

Hvis medicinen ikke kan lægges tilbage igen – f.eks. på grund af manglende holdbarhed – skal dette også dokumenteres.

# data[].attributes.headline
Retningslinjer for håndtering af medicin

# data[].attributes.subject
Retningslinjer for håndtering af medicin

# data[].attributes.attachment_link.title
MyMedCards | Social- og sundhedsfaglige instrukser og retningslinjer

# data[].attributes.attachment_link.description
Gratis opdaterede instrukser, retningslinjer, scoringssystemer, actioncards og lommekort. Målrettet læger, sygeplejersker samt personale i kommuner og regioner.

# data[].attributes.attachment_link.readable_text
Nu kan du blive certificeret superbruger af pro.medicin.dk. Få tips og tricks til, hvordan du kan få endnu mere ud af pro.medicin - hurtigt.

Tilmeld dig nu, og tag de fem moduler, når det passer dig.

# data[].attributes.attachment_link.description
Nu kan du blive certificeret superbruger af pro.medicin.dk. Få tips og tricks til, hvordan du kan få endnu mere ud af pro.medicin - hurtigt. Tilmeld dig nu, og tag de fem moduler, når det passer dig.